Žaloba na uloženie povinnosti vydať pracovný posudok
			
Okresný súd
Ružomberok
Žalobca:	Ján Hladký
		bytom Stodolova ul. č. 2, 010 01 Žilina
Žalovaný:	ABC, s.r.o.
		Ružová ul. č. 10, 010 01 Žilina, IČO: 12345678
		zastúpený Ing. Vladimírom Milučkým
Vec:	Žaloba o uloženie povinnosti vydať pracovný posudok
I.
U žalovaného som pracoval podľa pracovnej zmluvy z 30. 11. 2021 ako colný deklarant. Dňa 31. 5. 2022 sme tento pracovný pomer ukončili dohodou.
Dôkaz:
–	Pracovná zmluva z 30. 11. 2021
–	Dohoda o skončení pracovného pomeru z 31. 5. 2022
II.
Listom zo dňa 31. 5. 2022 som žalovaného požiadal o vydanie pracovného posudku, najneskôr do 15. 6. 2022. Jeho zamestnanci mi prisľúbili zaslanie posudku na druhý deň.
Žalovaný mi posudok poštou neposlal, preto som opätovne požiadal o jeho zaslanie listom zo dňa 16. 6. 2022 so stanovením opravnej lehoty 30. 6. 2022.
Posudok som nedostal dodnes.
Dôkaz:
–	List zo dňa 31. 5. 2022
–	List zo dňa 16. 6. 2022
–	Výsluch účastníkov
–	Výsluch svedkov – zamestnancov personálneho oddelenia
III.
V zmysle § 75 ods. 1 Zákonníka práce bol žalovaný povinný pracovný poriadok vydať do 15 dní od podania žiadosti. Pretože sa tak nestalo, žiadam vydať tento
rozsudok
Žalovaný je povinný vydať žalobcovi pracovný posudok z pracovného pomeru založeného pracovnou zmluvou zo dňa 30. 11. 2021 a nahradiť mu trovy konania, všetko v lehote do troch dní od právoplatnosti rozsudku.
V Žiline 15. 7. 2022